**Ministru kabineta noteikumu projekta "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība" (turpmāk – Noteikumu projekts) izstrādāts, pamatojoties uz Noziedzīgi iegūtas mantas konfiskācijas izpildes likuma 45. pantu. Atbilstoši Ministru kabineta 2017. gada 11. aprīļa sēdes protokollēmuma (Nr. 19, 30. §) (turpmāk – Protokollēmums) 3. punktam Ministru kabinets atbalstīja informatīvajā ziņojumā "Par priekšlikumiem turpmākai rīcībai, lai izveidotu mehānismu konfiscēto noziedzīgi iegūto līdzekļu izmantošanai" (turpmāk – informatīvais ziņojums) plānoto mehānismu konfiscēto noziedzīgi iegūto līdzekļu izmantošanai un tā administrēšanai, kā arī uzdeva Tieslietu ministrijai sadarbībā ar Finanšu ministriju, Iekšlietu ministriju, Ģenerālprokuratūru, Korupcijas novēršanas un apkarošanas biroju atbilstoši informatīvajā ziņojumā izklāstītajiem priekšlikumiem 2017. gadā izstrādāt normatīvo regulējumu par Tieslietu ministrijas jaunās valsts pamatbudžeta programmas finansēšanas un lēmumu pieņemšanas kārtību un procesu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Noteikumu projekta mērķis ir izpildīt Noziedzīgi iegūtas mantas konfiskācijas izpildes likuma (turpmāk – NIMKIL) 45. pantā doto deleģējumu un noteikt jaunās Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" (turpmāk – Fonda programma) finansēšanas, līdzekļu sadales un izmantošanas kārtību.2018. gada 1. janvārī spēkā stāsies NIMKIL 45. pants, kas paredz, ka pusi no valsts budžetā ieskaitītajiem konfiscētajiem noziedzīgi iegūtajiem līdzekļiem, bet ne vairāk kā divus miljonus *euro* saimnieciskajā gadā novirza Tieslietu ministrijas atsevišķā pamatbudžeta programmā, lai īstenotu nepieciešamos pasākumus finanšu un ekonomisko noziegumu apkarošanai un atbalsta sniegšanai noziedzīgos nodarījumos cietušajiem. Noteikumu projekta 2. un 3. punkts nosaka Fonda programmas finansēšanas kārtību. Fonda programmu finansē no valsts budžetā ieskaitītajiem ieņēmumiem, kas iemaksāti valsts budžetā saskaņā ar nolēmumiem no konfiscēto noziedzīgi iegūto līdzekļu (finanšu līdzekļu un citas mantas) realizācijas vai citu līdzekļu realizācijas noziedzīgi iegūto līdzekļu vērtībā, ko budžetā ieskaita zvērināti tiesu izpildītāji un citas institūcijas. Uz Noteikumu projekta izstrādes brīdi aktuālajai budžetu ieņēmumu klasifikācijai, atbilstoši Ministru kabineta 2005. gada 27. decembra noteikumu Nr. 1032 "Noteikumi par budžetu ieņēmumu klasifikāciju" pielikumam "Budžetu ieņēmumu klasifikācija" tiek piemēroti ieņēmumu kodi 12.1.6.1. un 12.1.6.9. Attiecīgi Valsts kase līdz saimnieciskā gada 20. aprīlim, 20. augustam un līdz saimnieciskā gada pēdējai dienai Fonda programmas kontā ieskaita attiecīgajā periodā saņemto konfiscēto noziedzīgi iegūto līdzekļu faktiskos ieņēmumus, t.i., ieņēmumi, kas samazināti par atmaksām no konta (piem., atmaksas no konta veidojas, kad ir bijis kļūdaini ieskaitīts maksājums un tas tiek atmaksāts), nepārsniedzot NIMKIL 45. pantā noteikt apmēru. Noteikumu projekta 4. un 5. punkts nosaka, kādiem mērķiem un pasākumiem Fonda programmas līdzekļi piešķirami. Tie noteikti atbilstoši NIMKIL 45. pantam, kas paredz, ka Fonda programmā ieskatītos līdzekļus izmanto, lai īstenotu nepieciešamos pasākumus finanšu un ekonomisko noziegumu apkarošanai un atbalsta sniegšanai noziedzīgos nodarījumos cietušajiem.Saskaņā ar Noteikumu projektu Tieslietu ministrija veiks Fonda programmas koordināciju un uzraudzību. Lai segtu Tieslietu ministrijas administratīvos izdevumus, Noteikumu projekta 5. punktā noteikts izņēmums no NIMKIL 45. panta mērķa, paredzot, ka tie tiks segti no Fonda programmā ieskaitītajiem ieņēmumiem, nepārsniedzot 0,5 procentus no NIMKIL 45. pantā noteiktā maksimālā saimnieciskā gadā novirzāmās summas apmēra. Noteikumu projekta 6., 7. un 8. punkts nosaka kārtību, kādā līdzekļu pieprasītāji var pieteikties Fonda programmas līdzekļiem. Līdzekļu pieprasījums jāiesniedz 1. pielikumā pievienotās veidlapas veidā. Atbilstoši 8. punktam, sagatavojot pieteikumu, līdzekļu pieprasītājs ņem vērā, ka pasākuma īstenošanas termiņš nav ilgāks par 12 mēnešiem no līdzekļu saņemšanas brīža. Ar pasākumu īstenošanas termiņu saprot projekta iesniegumā norādīto laika grafiku, kurā pēdējās aktivitātes īstenošanas noslēgums nepārsniedz 12 mēnešus no līdzekļu saņemšanas brīža.Noteikumu projekta 1. pielikumā "Pieteikums Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" līdzekļu izmantošanai" tiek paredzēts, ka pasākumu finansēšanu var nodrošināt pilnībā vai daļēji no Fonda programmas piešķirtajiem līdzekļiem (t.sk. no līdzekļu atlikuma, kas izveidojies pēc iepriekšējo pasākumu īstenošanas, ja nākošajā saimnieciskajā gadā tiek atbalstīts jauns pasākums, kas tiek finansēts ar Fonda programmas līdzekļiem), nepieciešamības gadījumā līdzfinansējumu nodrošinot gadskārtējā valsts budžeta likumā līdzekļu saņēmējam piešķirtā budžeta ietvaros, ko līdzekļu pieprasītājs norāda iesniedzot pieteikumu.Gadījumos, ja pasākums tiek īstenots izlietojot mazāk līdzekļus kā piešķirts no Fonda programmas, un nākošajā saimnieciskajā gadā pēc pasākuma īstenošanas no Fonda programmas konkrētam līdzekļu pieprasītājam nepiešķir finansējumu cita pasākuma īstenošanai (kas daļēji tiek finansēts arī ar atlikumu), gatavojot kārtējā gada valsts budžeta pieprasījumu, līdzekļu pieprasītājs saskaņojot ar Tieslietu ministriju, neizlietotos līdzekļus ar transferta palīdzību pilnā apmērā ieplāno pārskaitīšanai Fonda programmā. Šāda kārtība ļauj līdzekļu pieprasītājam novirzīt līdzekļu atlikumu arī citam līdzekļu saņēmējam tās pašas ministrijas ietvaros, neatkarīgi no tā vai nākošajā saimnieciskajā gadā līdzekļi tiek piešķirti iepriekš pasākumu īstenojošam līdzekļu saņēmējam. Transferta saskaņošana tiek veikta normatīvajos aktos budžeta plānošanas jomā noteiktajā kārtībā, pirms tos iekļaut budžeta pieprasījumā.Noteikumu projekta 9., 10., 11. punkts nosaka Fonda programmas līdzekļu sadales kārtību. Transfertu plānots veikt vienā maksājumā par visu pasākuma īstenošanai piešķirto summu.Noteikumu projekta 12., 13., 14., 15., 16., 17. punkts nosaka Fonda programmas līdzekļu izmantošanas kārtības uzskaiti un kontroli. Mēneša laikā pēc pasākumu īstenošanas beigām līdzekļu pieprasītājs, par katru pasākumu atsevišķi Tieslietu ministrijai iesniedz Noteikumu projekta 2. pielikumu "Atskaite par Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" līdzekļu izlietošanu", kurā norāda plānotās un īstenotās aktivitātes, tam izlietotos fonda programmas līdzekļus un sasniegtos rezultātus.Noteikumu projekta spēkā stāšanās datums ir 2018. gada 1. janvāris, kas noteikts atbilstoši NIMKIL 45. panta spēkā stāšanās termiņam.  |
| 3. | Projekta izstrādē iesaistītās institūcijas | Noteikumu projektu izstrādāja Tieslietu ministrija sadarbībā ar Finanšu ministriju, Iekšlietu ministriju, Ģenerālprokuratūru, Korupcijas novēršanas un apkarošanas biroju.  |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums attieksies uz Noteikumu projekta 6. punktā noteiktajām iestādēm, kas gatavos pieteikumus Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" līdzekļu izmantošanai finanšu un ekonomisko noziegumu apkarošanas pasākumiem un noziedzīgos nodarījumos cietušo atbalsta sniegšanai.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |   |
| 5.3. pašvaldību budžets |  |  |  |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojektos "Par vidēja termiņa budžeta ietvaru 2018., 2019. un 2020. gadam" un "Par valsts budžetu 2018. gadam", Tieslietu ministrijas atsevišķā pamatbudžeta programmā ir paredzēti ieņēmumi un izdevumi divu miljonu *euro* apmērā, atbilstoši NIMKIL 45. pantā noteiktajam maksimālajam saimnieciskajā gadā novirzāmās summas apmēram.Vienlaikus šobrīd nav prognozējams, kādi būs reālie Fonda programmas ieņēmumi un attiecīgi izdevumi, jo tie ir atkarīgi no faktiski valsts budžetā ieskaitītajiem ieņēmumiem, kas iemaksāti saskaņā ar nolēmumiem no konfiscēto noziedzīgi iegūto līdzekļu (finanšu līdzekļu un citas mantas) realizācijas vai citu līdzekļu realizācijas noziedzīgi iegūto līdzekļu vērtībā, ko budžetā ieskaita zvērināti tiesu izpildītāji un citas institūcijas.Izdevumi atbilstoši Noteikumu projekta 4. un 5. punktam plānoti transferta veidā līdzekļu saņēmējiem ne vairāk kā 1 990 000 *euro* apmērā, finanšu un ekonomisko noziegumu apkarošanas pasākumiem un noziedzīgos nodarījumos cietušo atbalsta sniegšanai, izņemot līdzekļu pieprasītāja un saņēmēja nodarbināto atlīdzībai un ne vairāk kā 10 000 *euro* apmērā Tieslietu ministrijai Fonda programmas administrēšanas izdevumiem.Administrēšanas izdevumi plānoti, lai Tieslietu ministrijā strādājošajiem noteiktu piemaksas par papildu darbu saistībā ar uzaicinājumu sagatavošanu, pieteikumu izvērtēšanu un apkopošanu, finansējuma uzskaiti, pārskatu par līdzekļu izlietojumu izvērtēšanu un apkopošanu, ziņojuma sagatavošana Noziedzības novēršanas padomei. 3 finanšu analītiķi (10 mēnešalgu grupa, vidējā amatalga 1270 *euro*/mēn) x 25% piemaksa = 952 *euro* un 3 juristi (12 mēnešalgu grupa, vidējā amatalga 1400 *euro*/mēn) x 25% piemaksa = 1050 *euro*. Piemaksa plānota divas reizes gadā pa 2 mēnešiem = (1050 *euro* + 952 *euro*) x 4 mēneši = 8008 *euro* + VSOAI = 9937 *euro*. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes funkcijas un institucionālo struktūru. Jaunas institūcijas nebūs jāveido, esošās institūcijas nebūs jālikvidē vai jāreorganizē. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Kalniņa 67036988

Kristiana.Kalnina@tm.go.lv

Rēķis 67036805

Maris.Rekis@tm.gov.lv